《夜入栖贤》
明代·释今四

夜入栖贤谷，心知招隐泉。长桥金井上，寒月玉潭边。

归计从今日，高风忆往年。松门犹半启，待我一灯悬。

作者简介：今四，字人依。新会人。俗姓张，原名圣睿。诸生。年三十馀，出世礼枞堂禅师薙染。明桂王永历十一年（一六五七），皈华首老和尚受具，充记室，出为海幢典客。及石鉴和尚分座栖贤，以监院副之。后以母老归养，竟坐化于象岭下。事见《海云禅藻集》卷三。